Downloaded from YTS.MX
Official YIFY movies site: YTS.MX
ΓΟΥΟΛΝΑΤ ΚΡΙΚ, ΚΑΛΙΦΟΡΝΙΑ
Στις αρχές του 2011 ήμουν ειδικός πράκτορας στο τμήμα υποκλοπών.
-Τι συμβαίνει; -Τι γίνεται;
Ερευνούσα έναν διεφθαρμένο αστυνομικό που έκλεβε ναρκωτικά απ' το τμήμα
και τα διοχέτευε πίσω στους δρόμους που έπρεπε να προστατεύει.
Ο τύπος θέλει άλλα τρία πακέτα.
Γιούπι!
Αλλά στη μέση της συζήτησης,
άρχισαν να μιλάνε για κάτι τελείως άσχετο.
Έχουμε ολόκληρη σειρά στην τηλεόραση. Όλα πήγαιναν τέλεια και ξαφνικά μπαμ!
Μην τα τινάξεις στον αέρα.
Σκεφτόμουν "Μας κάνει φάρσα το Χόλιγουντ;"
Ελάχιστες υποθέσεις στην 25χρονη καριέρα μου
κρύβουν από πίσω μια τόσο παράξενη ιστορία.
Η ιδέα για το ριάλιτι σόου Μαμάδες Ντετέκτιβ του Σαν Φρανσίσκο
ήταν ιδιοφυής.
Είναι μαμάδες ντετέκτιβ
που συμμετέχουν σε μυστικές επιχειρήσεις και πιάνουν υπόπτους
πριν επιστρέψουν σπίτι να διαβάσουν με τα παιδιά. Δείτε.
Θεέ μου! Δεν είναι δυνατόν.
Σκεφτόμουν "Θα δούμε τις φάτσες μας σε αφίσα".
Ως παραγωγός έχω ένα σωρό φοβερούς χαρακτήρες.
Θα είναι η πιο εύκολη σειρά που έχω δουλέψει.
Κρις, γιατί γυναίκες; Λες πως κάνουν πολλά πράγματα μαζί.
Ισχύει.
Κι ακόμα, δεν τολμούν να με αμφισβητήσουν.
Η ιστορία θα επικεντρωνόταν στις μαμάδες ντετέκτιβ,
αλλά καταστράφηκε εξαιτίας κάποιων αντρών.
Μας το στέρησαν.
Προέκυπτε διαρκώς το ένα πρόβλημα μετά το άλλο.
Ποιος στον διάολο σαμπόταρε τα πάντα;
Δεν ήθελα να μοιάζουμε με το Real Housewives,
αλλά τελικά γίναμε κάτι πολύ χειρότερο.
Δεν είχαμε ιδέα τι πραγματικά συνέβαινε.
Κάποιος λέει ψέματα στο πλατό μου!
Απίστευτο!
Τι στο καλό συμβαίνει;
Υπήρχαν απίστευτα ψέματα, απάτες και ψυχώσεις.
Πραγματικό τρελοκομείο.
Μας ενδιαφέρει η μεθαμφεταμίνη.
Θέλει δείγμα.
Ένας χαμός.
Μεθαμφεταμίνη, μαμάδες ντετέκτιβ, διεφθαρμένοι μπάτσοι,
τηλεφωνικές υποκλοπές, απειλές και ριάλιτι.
Στοπ! Μικρή διακοπή.
ΤΟ ΑΠΟΛΥΤΟ ΦΙΑΣΚΟ: ΜΑΜΑΔΕΣ ΝΤΕΤΕΚΤΙΒ
Ονομάζομαι Λούκας Πλατ.
Το 2010 ζούσα στη Νέα Υόρκη.
Είμαι παραγωγός ριάλιτι.
Μόλις είχα ολοκληρώσει την 1η σεζόν του Steven Seagal: Lawman.
Ξεχάστε σενάρια, κασκαντέρ και δεύτερες ευκαιρίες.
Εκείνη την εποχή τέτοιες εκπομπές έβγαζαν τρελά λεφτά
και όλοι έψαχναν το επόμενο Αυτές είναι οι Kardashians
ή το Real Housewives.
Δεν προβλεπόταν τέλος στην άνθιση του ριάλιτι.
Εγώ αγαπούσα την έκρηξη αδρεναλίνης
και την ετοιμότητα που απαιτείται
για να βγει μία καλή ώρα τηλεόρασης.
Έψαχνα το επόμενο πρότζεκτ μου όταν πήρα μέιλ απ' το Lifetime.
Ήθελαν να δημιουργήσουν μία σειρά
γύρω από ένα γραφείο ερευνών στην Μπέι Έρια
με ένα ιδιαίτερο χαρακτηριστικό.
Είναι μαμάδες ντετέκτιβ.
Ευχαριστώ που ήρθατε. Πολύ εντυπωσιακό.
Καταρχάς, πώς ξεκίνησε όλο αυτό;
ΝΤΕΝΙΣ ΑΝΤΟΥΝ ΜΑΜΑ ΝΤΕΤΕΚΤΙΒ
Πριν γίνω ιδιωτική ντετέκτιβ,
εργαζόμουν στον νομικό χώρο κάνοντας διάφορες δουλειές.
Είχα μόλις γίνει μαμά, τα παιδιά μου ήταν πολύ μικρά
και προσπαθούσα να δω πώς γίνεται να συνδυάσω καριέρα,
αλλά και χρόνο με τα παιδιά.
Και τότε είδα μια αγγελία για το Μπάτλερ & Συνεργάτες.
Ποια το ζήτησε;
Ονομάζομαι Κρις Μπάτλερ.
Είμαι ο ιδιοκτήτης του γραφείου ερευνών Μπάτλερ & Συνεργάτες.
Δουλειά μας είναι ν' ανακαλύπτουμε την αλήθεια.
Όλοι σ' αυτό το τραπέζι είναι σημαντικοί.
Μου άρεσε να δουλεύω για τον Κρις. Ήταν επαγγελματίας.
Μάλλον ανακάλυψε το μυστικό για να είσαι καλός ντετέκτιβ.
Πάρε μαμάδες.
Ξεκινάμε.
Μου άρεσε πάρα πολύ. Κάθε υπόθεση ήταν διαφορετική.
Νιώθεις μεγάλη ενδυνάμωση βλέποντας
πως απ' τη μια πας τα παιδιά στο σχολείο κι απ' την άλλη κάνεις παρακολουθήσεις,
ερευνάς απάτες ή παρακολουθείς κάποιον άπιστο σύζυγο.
Ήταν φοβερό.
Παλιά εργαζόμουν στην αστυνομία
και ήταν μια περιπετειώδης δεκαετία.
Ξεφεύγω απ' την πεπατημένη.
Και το κάνω κι εδώ. Δεν βάζω φρένο.
Δοκιμή. Ωραία.
-Πάμε. -Φύγαμε.
Αρχικά ο Κρις μού έδωσε την εντύπωση επιχειρηματία,
αλλά είδα και το όραμά του.
Και σκέφτηκα πως έχει μια πολύ καλή ιδέα.
Θέλει να προσφέρει μια ευκαιρία στις μαμάδες
κι εκείνο το διάστημα ήθελα κι εγώ μια παρόμοια ευκαιρία.
Εργαζόμουν στο γραφείο του σερίφη. Χτυπούσα 12ωρα.
Τα παιδιά μου ήταν συνέχεια στον παιδικό.
Έχασα πολλά γενέθλια, πολλές γιορτές.
Και αυτή η δουλειά δεν μου παρείχε απλώς ευελιξία.
Κατάλαβα αμέσως πως μου άρεσε κιόλας.
Ήμουν έξω στους δρόμους
διαρκώς σε κίνηση και συνεργαζόμουν με υπέροχες, δυνατές γυναίκες
διαφόρων εμπειριών.
Δούλευαν πολλές γυναίκες στο γραφείο.
Η Μισέλ, η Σαρμέιν, η Αμί.
Αλλά κι ένας άντρας.
Λεγόταν Καρλ Μαρίνο.
Ήταν πρώην αστυνομικός
και ήρθε στην ομάδα
επειδή καμιά φορά χρειαζόσουν άντρα συνεργάτη
ή έπρεπε να πάει άντρας σε κάποια υπόθεση.
Η πρώτη μας αντίδραση ήταν "Τι ωραίος που είναι!
Μοιάζει με μοντέλο".
Κι έπειτα μάθαμε πως ήθελε να γίνει ηθοποιός
και είχε κάτι μικρούς ρόλους σε σειρές.
-Δεν πας να φλερτάρεις με άλλη; -Κοπέλα μου είναι, μαλάκα!
Το βρήκα ενδιαφέρον. "Σου αρέσει και κάτι άλλο".
Ο Κρις είχε πάντα από κοντά τον Καρλ
κι ένας λόγος ήταν η ενασχόλησή του με την υποκριτική.
Ο Κρις ανέκαθεν διψούσε για προσοχή.
Ξέραμε πως ήθελε να "πουλήσει" τις μαμάδες ντετέκτιβ
και ήθελε κι εμείς κι αυτός να δίνουμε συνεντεύξεις.
Καλωσορίζουμε τον Κρις Μπάτλερ και τρεις μαμάδες ντετέκτιβ,
τις Ντενίς, Μισέλ και Σαρμέιν.
Κρις, γιατί γυναίκες;
Λες πως κάνουν πολλά πράγματα μαζί. Τι εννοείς;
Όταν άρχισα να προσλαμβάνω γυναίκες, και συγκεκριμένα μαμάδες ντετέκτιβ,
οι λόγοι ήταν ψυχολογικοί.
Είναι πιο δοτικές, πιο στοργικές
κι αυτό αυτόματα σήμαινε πιο ικανοποιημένους πελάτες.
Όταν είδα το βίντεο απ' το Dr. Phil,
πέταξα αμέσως στην Καλιφόρνια να γνωρίσω τον Κρις και τις μαμάδες.
Μου άρεσε πολύ η ιδέα
να πρωταγωνιστεί μια ομάδα γυναικών που πιάνουν εγκληματίες.
Συμπάθησα αμέσως τον Λούκας. Φαινόταν φοβερός.
Έδειξε μεγάλο ενδιαφέρον για τη σειρά και την ιστορία μας,
αλλά του είπα πως δεν θέλω να γίνουμε σαν το Real Housewives.
Μωρή παλιο… Άντε και…
Τα ριάλιτι δείχνουν το χειρότερο πρόσωπό σου.
-Θα σε πονέσω. Σταμάτα. -Κόφ' το!
Αν ήθελε να μας δείχνει να μαλώνουμε και τα σχετικά, δεν με ενδιέφερε.
Οι μαμάδες ανησυχούσαν για τη σειρά,
αλλά τις διαβεβαίωσα πως δεν ψάχναμε καβγάδες και δράματα,
αλλά καλές υποθέσεις και προσωπικές ιστορίες.
Όταν με προσέγγισε ο Λούκας για τη σειρά
και ήθελε να με δείξει ως μαμά ντετέκτιβ,
δεν ήθελα καθόλου να συμμετάσχω.
Η Αμί έδινε την εντύπωση πως πέρασε κάτι πολύ τραυματικό,
αλλά φαινόταν έξυπνη, αποφασιστική
και καλός άνθρωπος, ιδανικός για τηλεόραση.
Πέρασα διάφορα στο παρελθόν
και ο Λούκας είπε πως θα χρησιμοποιούσε τις τραυματικές εμπειρίες μου στη σειρά.
Έτσι, αποφάσισα
ότι ήθελα να δείξω σε άλλες γυναίκες πως μπορείς να επιβιώσεις,
να τα καταφέρεις, και μην αφήσεις να σου πουν το αντίθετο.
Μετά την πρώτη συνάντηση με τις μαμάδες ντετέκτιβ
σκέφτηκα "Σίγουρη επιτυχία!"
Μιλάνε ωραία, με χιούμορ, είναι έξυπνες.
Θα κάνουμε φοβερή σειρά.
ΤΕΡΙΣΑ ΜΟΥΡ-ΚΙΝΓΚ ΔΙΕΥΘΥΝΤΡΙΑ ΠΑΡΑΓΩΓΗΣ
Ονομάζομαι Τερίσα Μουρ-Κινγκ.
Ήμουν διευθύντρια παραγωγής στις Μαμάδες Ντετέκτιβ.
Αν υπάρχει πρόβλημα στην παραγωγή
με το προσωπικό, το πρόγραμμα, τις τοποθεσίες, τα λεφτά,
εγώ πρέπει να βρω τη λύση.
Άρα εσύ είσαι το αφεντικό!
Εντάξει.
Γιατί όχι;
ΜΑΜΑΔΕΣ ΝΤΕΤΕΚΤΙΒ
Το Lifetime στήριζε απίστευτα πολύ τη σειρά.
Ήξεραν πως θα άνοιγε άπειρες δυνατότητες.
Μπορούσε να μεταφερθεί στη Νέα Υόρκη, στο Σικάγο, στην Ατλάντα.
Υπήρχαν όλες αυτές οι ευκαιρίες.
Αλλά το έναυσμα θα έδινε η σειρά του Σαν Φρανσίσκο.
ΤΖΟΑΝΑ ΠΕΡΝΙΑ ΠΑΡΑΓΩΓΟΣ
Για σειρά ριάλιτι είχε τεράστιο προϋπολογισμό.
Υπήρχαν τρία συνεργεία, πολλαπλές τοποθεσίες
κι ένα σωρό διαφορετικά στοιχεία.
Το μπάτζετ πρέπει να ήταν γύρω στα 4 εκατ. για οκτώ επεισόδια,
που είναι ένα αρκετά καλό μπάτζετ,
αν φυσικά γίνουν όλα τα απαραίτητα για να βγει η σειρά.
Πριν αρχίσουν τα γυρίσματα, πήγα στο γραφείο του Μπάτλερ
και στη ρεσεψιόν υπήρχε ένας τύπος, ο Καρλ Μαρίνο.
Μάλλον σήκωνε τα τηλέφωνα γιατί όλοι έκαναν διάλειμμα.
Με πήρε παράμερα και μου είπε πως πίστευε
ότι αυτός έπρεπε να είναι ο πρωταγωνιστής της σειράς.
Το επιχείρημά του ήταν πως επειδή είχε δουλέψει
στη σειρά Trauma…
Έκτακτες κοιλιακές συστολές. Απ' το τσάι θα είναι.
…οι θαυμαστές του, και ιδίως οι γυναίκες,
θα έβλεπαν το Μαμάδες Ντετέκτιβ για εκείνον.
Ήταν το αποκορύφωμα του εγωισμού.
Του εξήγησα πως η σειρά λέγεται Μαμάδες Ντετέκτιβ
κι αυτός δεν είναι μαμά.
"Λυπάμαι, αλλά το κανάλι αποφάσισε
πως θα πρωταγωνιστήσουν ο Κρις και οι μαμάδες".
Και αυτό ήταν.
Νόμιζα πως ξεμπερδέψαμε και μπορούσαμε να συνεχίσουμε.
Η πρώτη μέρα γυρισμάτων ήταν συναρπαστική.
Μας έδειξαν να γυμναζόμαστε, να ερευνούμε υποθέσεις.
Σκεφτόμουν "Ελπίζω να εμπνεύσουμε άλλες γυναίκες".
"Μπορείς κι εσύ να το κάνεις.
Είμαστε συνηθισμένοι άνθρωποι που κάνουν αυτήν τη δουλειά.
Μπορείς κι εσύ".
Περνούσα τέλεια. Μου άρεσε η παραγωγή. Ήμασταν σαν οικογένεια.
Ήμασταν σαν τους Αγγέλους του Τσάρλι. Διαφορετικές, αλλά πολύ δυνατές.
Σ' εκείνη τη φάση σκεφτόμουν "Έχω ένα σωρό φοβερούς χαρακτήρες.
Θα είναι η πιο εύκολη σειρά που έχω δουλέψει".
Και ήταν;
Τότε ήταν που όλα άρχισαν να στραβώνουν.
ΠΙΤ ΚΡΟΥΚΣ ΔΗΜΟΣΙΟΓΡΑΦΟΣ - ΠΕΡΙΟΔΙΚΟ DIABLO
Είμαι δημοσιογράφος και μια μέρα μου έγινε μια ενδιαφέρουσα πρόταση.
Μου έστειλε μέιλ μια υπεύθυνη δημοσίων σχέσεων
"Ίσως δεν το ξέρεις,
αλλά υπάρχει μια ομάδα ιδιωτικών ντετέκτιβ
που αποτελείται από μαμάδες.
Γυρίζουν μία νέα εκπομπή ριάλιτι για το Lifetime.
Θα ήθελες να τις συνοδεύσεις σε έρευνα όταν δεν έχουν γύρισμα;"
Και μου φάνηκε πολύ ενδιαφέρουσα ιστορία.
Ήταν μια κλασική υπόθεση απιστίας.
Η πελάτισσα πίστευε πως την απατούσε ο αρραβωνιαστικός της.
Ήθελε να βεβαιωθεί πριν παντρευτεί
"Είναι ειλικρινής;"
Μπήκα στο βανάκι με τις μαμάδες ντετέκτιβ.
Η Ντενίς ήταν σκυφτή στο κάθισμα του συνοδηγού
και τραβούσε βίντεο.
Ως λάτρης των αστυνομικών μυθιστορημάτων, ήμουν κατενθουσιασμένος.
Είναι συναρπαστική δουλειά. Ήλπιζα να έβγαινε αυτό και στο άρθρο.
Δείτε!
Έρχεται.
Μέσα σε λίγα λεπτά
ο αρραβωνιαστικός μπήκε στο αμάξι κι έφυγε.
Η Σαρμέιν πάτησε το γκάζι.
Άρχισε η καταδίωξη.
Σταμάτησε σε ένα ωραίο εστιατόριο.
Δείτε!
Μια νεαρή καστανομάλλα καθόταν στη θέση του συνοδηγού.
Σταμάτησαν μπροστά μας ενώ η Ντενίς τραβούσε βίντεο.
Την κερατώνει, παιδιά!
Και μπαμ. Η υπόθεση έκλεισε.
Γενικά δεν βλέπω ριάλιτι,
αλλά πίστευα πως η σειρά θα ήταν καθηλωτική.
Οι μαμάδες ήταν συμπαθητικές. Ο Κρις ενδιαφέρων τύπος.
Δεν γινόταν ν' αποτύχει.
Και, ξαφνικά, μου έρχεται ένα μέιλ
που άλλαξε άρδην την άποψή μου για την ιστορία.
ΡΟΝΑΛΝΤ ΡΑΔΕΡΦΟΡΝΤ
Ήταν από κάποιον Ρόναλντ Ράδερφορντ.
"Σας γράφω για λόγους αβρότητας.
Θα είναι λάθος να δημοσιεύσετε το άρθρο για τις μαμάδες ντετέκτιβ και τον Μπάτλερ.
Ο Κρις σάς κορόιδεψε.
Η υπόθεση που παρακολουθήσατε ήταν στημένη.
Όλοι οι συμμετέχοντες ήταν υπάλληλοι ή ηθοποιοί.
Δεν γνωρίζω τι προθέσεις έχετε,
αλλά ελπίζω να μη δημοσιεύσετε το άρθρο.
Σας ευχαριστώ. Ένας ευσυνείδητος πολίτης".
Ήταν απίστευτο,
γιατί δεν είχα υποψιαστεί καθόλου πως ήταν στημένο.
Θύμωσα που με εκμεταλλεύτηκαν
και που έπαιξαν μαζί μου.
Αλλά σκέφτηκα πως αν ο Μπάτλερ έκανε κάτι τόσο ακραίο για ένα τοπικό περιοδικό,
τι τον εμποδίζει να το κάνει και στο ριάλιτι;
Έπρεπε να μιλήσω με τον επικεφαλής της σειράς.
ΜΠΟΡΟΥΜΕ ΝΑ ΒΡΕΘΟΥΜΕ;
Επειδή στην τελική
όλοι αναρωτιούνται πόσο ψεύτικα είναι τα ριάλιτι.
"Αμάν! Έχουμε πρόβλημα".
Αν κάποιος δημοσιεύσει άρθρο πως η σειρά είναι ψεύτικη,
μπορεί να μας καταστρέψει.
Του εξήγησα πως αυτό που κάναμε ήταν 100 τοις εκατό πραγματικό
και πως όλες οι υποθέσεις ήταν αληθινές.
Μου είπε ότι κατέβαλαν τεράστια προσπάθεια για να κάνουν ριάλιτι
με αληθινές υποθέσεις και άτομα.
Εκτίμησα την ειλικρίνειά του
και τον πίστεψα.
Το πρώτο μέιλ που ήρθε στο Diablo…
Ο Πιτ μού είπε για τον Ρόναλντ Ράδερφορντ
και σ' εκείνη τη φάση ανησύχησα,
γιατί κατάλαβα πως κάποιος προσπαθούσε να καταστρέψει τη σειρά.
Ήταν λιγάκι ειρωνικό που έγραψαν ότι είχαμε ψεύτικες υποθέσεις,
γιατί ένα απ' τα προβλήματα σ' εκείνη τη φάση
ήταν πως δεν είχαμε πολλές υποθέσεις.
Ο Λούκας μού είπε
πως ο Κρις είχε φουσκώσει πολύ τον αριθμό των υποθέσεων που αναλάμβανε.
Έτσι με προσέλαβαν για να βρίσκω υποθέσεις για τις μαμάδες ντετέκτιβ.
Ναι, στην πραγματικότητα έφερνα δουλειά στον Κρις.
Κι επιπλέον, όταν αρχίσαμε τα γυρίσματα, είδα πως ο Κρις ήταν ο αδύναμος κρίκος.
Στρίψτε αριστερά.
Εγώ θέλω να πάω δεξιά.
Δεν πειράζει, θα προσαρμοστεί.
Δεν μπορούσα να καταλάβω αν ήταν άνθρωπος
λιγάκι μυστικοπαθής, ντροπαλός ή δεν ξέρω εγώ τι άλλο.
Όμως, ανησυχούσα
επειδή οι σιωπηλοί κι αδέξιοι χαρακτήρες στα ριάλιτι
σε πεθαίνουν.
Καλά άκουσα;
Αλλά ήξερα πως θα το ξεπερνούσαμε
επειδή οι μαμάδες είχαν έντονες προσωπικότητες,
οι ιστορίες τους είχαν πολύ ζουμί
και ήξερα πως αν ήταν αυτές στο κέντρο και όχι εκείνος,
το αποτέλεσμα θα ήταν φοβερό.
-Χάρηκα. -Κι εγώ.
-Θέλετε να δείτε τι ετοίμασα; -Ναι.
Γυρίσαμε μία σκηνή που η Αμί ήθελε να κάνει τατουάζ.
Ήταν ένας τρόπος να επεξεργαστεί τα τραύματά της.
Σκέφτηκα "Θέλω να εκμεταλλευτώ την ευκαιρία
να πω την ιστορία μου στον φακό".
Συνέντευξη Αμί. Λήψη 1, κλακέτα.
Κάθισα και ο Λούκας είπε
"Μίλησέ μου για τον γιο σου".
Όταν ο γιος μου ήταν 13 μηνών…
τον άφησα με άτομο που θεωρούσα εμπιστοσύνης,
αλλά ο γιος μου δέχτηκε επίθεση
που του προξένησε εγκεφαλική βλάβη
και λίγα χρόνια αργότερα τελικά πέθανε.
Ήταν πολύ ξεχωριστός.
Ήταν η πρώτη φορά
που μιλούσα γι' αυτό. Κι εννοώ και την οικογένειά μου.
Μου ήταν πολύ δύσκολο. Χρειάστηκε απίστευτο κουράγιο.
Πριν τη σειρά δεν ήξερα πως είχε περάσει κάτι τέτοιο.
Συγκινήθηκα απίστευτα
επειδή θεωρούσα την Αμί πολύ δυνατή γυναίκα.
Όταν άκουσα την ιστορία, σκέφτηκα
"Απίστευτο! Κάτι τόσο σοβαρό;"
Εντυπωσιάστηκα που θα έδειχναν κάτι τέτοιο στη σειρά.
Μετά από εκείνη τη σκηνή, αρχίσαμε να φορτσάρουμε τα γυρίσματα.
Μία από τις ιδέες ήταν "Οι παράνομοι ντετέκτιβ".
Οι μαμάδες θα ξεγελούσαν
κάποιον ιδιωτικό ντετέκτιβ που δούλευε χωρίς άδεια.
Θα του ανέθεταν μια ψεύτικη υπόθεση
και θα τον έπιαναν στα πράσα
"Απαγορεύεται να κάνεις κάτι τέτοιο χωρίς άδεια".
Το κανάλι, εγώ, οι παραγωγοί, ήμασταν όλοι ενθουσιασμένοι με την ιδέα.
Έτσι, αν πάει αριστερά, μπορείς να τον ακολουθήσεις.
-Και θα σε πάρω από πίσω. -Εντάξει.
Ο Λούκας και το συνεργείο είχαν τραβήξει όλη την προετοιμασία.
Η Ντενίς έκανε έρευνα,
η Μισέλ επικοινώνησε μαζί του.
Χρειαζόμασταν απλώς την τελική επιχείρηση για να κλείσουμε την υπόθεση
και να έχουμε ένα φοβερό επεισόδιο.
Την τελευταία μέρα η Μισέλ κι εγώ θα συναντούσαμε
τον παράνομο ντετέκτιβ στο Γουόλνατ Κρικ.
Ήμουν στο γραφείο και περίμενα νέα απ' τους παραγωγούς.
Πήγε δέκα, τίποτα.
Πήγε έντεκα, τίποτα.
Μεσημέρι, τίποτα.
Ο Λούκας βημάτιζε πάνω κάτω.
Εγώ αναρωτιόμουν "Τι συμβαίνει;"
Συνειδητοποιήσαμε πως δεν θα ερχόταν.
Το συνεργείο ζήτησε απ' τη Μισέλ να τον ξαναπάρει τηλέφωνο.
Τελικά το σήκωσε…
και της είπε "Δεν θα έρθω. Μου το σφύριξαν".
Αρχικά σκέφτηκα "Ποιος στον διάολο σαμπόταρε τα πάντα;"
Ήμουν…
έξαλλος.
Αλλά δεν θα το άφηνα να περάσει έτσι.
Σκέφτηκα πως έπρεπε να βρούμε ποιος το κάρφωσε.
Ίσως ήταν αυτός που έστειλε
τα τρελά μέιλ ως Ρόναλντ Ράδερφορντ στον Πιτ.
Έτσι, πήρα τον παράνομο ντετέκτιβ
και του είπα "Άκου, έχεις δίκιο. Θα σε βιντεοσκοπούσαμε.
Αλλά, αν έχεις την καλοσύνη, πάρε τον τύπο που σε προειδοποίησε
για ν' ακούσουμε τη φωνή του".
Και το έκανε.
Πήρε τον αριθμό.
Χτύπησε λίγες φορές
και τελικά συνδέθηκαν.
Εμπρός.
Δεν μπορούσα να το πιστέψω! Ο Ρόναλντ Ράδερφορντ ήταν ο Καρλ Μαρίνο.
Έγινα έξαλλη.
Μέσα μου σκεφτόμουν "Είσαι εντελώς ηλίθιος.
Γιατί έκανες κάτι τέτοιο;"
Δεν είχε καμία λογική.
Σαμπόταρε τη σειρά και σαμπόταρε τα γυρίσματα,
αλλά ήθελε να πάρει μέρος.
Θεωρώ πως ήταν απίστευτα αφελής,
αν πίστευε πως θα συμμετείχε στη σειρά.
Συζήτησα έξω απ' τα δόντια με τον Κρις
και του είπα "Αν θες να γίνει η σειρά,
πρέπει ν' απολύσεις τον Καρλ. Ξεφορτώσου τον".
Και ο Κρις απάντησε "Μη χολοσκάς",
λες και ήταν κάτι το ασήμαντο.
Έμεινα άφωνος.
Έπαθα πλάκα που ο Κρις δεν ήθελε να πλακώσει τον Καρλ.
Μου φαινόταν…
Δεν έβγαζε νόημα.
Η μόνη εξήγηση που σκέφτηκα ήταν πως ήταν εραστές.
Αλλιώς γιατί δεν απολύεις κάποιον
που φέρεται τόσο απαράδεκτα;
Μετά την κουβέντα με τον Κρις
μίλησα με το κανάλι για τον Καρλ
κι αποφασίστηκε να του στείλουν εντολή παύσης και αναστολής.
Ο Καρλ έλαβε επίσημη ειδοποίηση
"Απαγορεύεται να μιλάς για τη σειρά.
Μην καταστρέφεις τις υποθέσεις μας. Δεν συμμετέχεις".
Ελπίζαμε πως θα σταματούσε.
Το θετικό ήταν πως το κανάλι βοήθησε.
Το αρνητικό ήταν πως πια μας παρακολουθούσαν από κοντά.
Μεγάλωσε η πίεση στον Λούκας να προχωρήσει το πρότζεκτ.
Μετά που ανακαλύψαμε πως ο Καρλ σαμπόταρε τις υποθέσεις,
ο Κρις φερόταν περίεργα.
Κάτσε κάτω. Αφήνεις λίγο την κάμερα;
Δεν είχαμε καλή επικοινωνία.
Δεν καταλαβαίναμε πότε ήταν παρών και πότε απών
και έμοιαζε να κάνει τα δικά του.
Ήταν φανερό πως είχε άλλες προτεραιότητες.
Μετά την πρώτη μας συνάντηση, ο Λούκας μού είπε
"Ξέρω ποιος σου έστειλε το μέιλ.
Ο Καρλ Μαρίνο σαμποτάρει τις υποθέσεις μας".
Ο Λούκας είπε πως ο Καρλ ήταν πια εκτός.
ΡΟΝΑΛΝΤ ΡΑΔΕΡΦΟΡΝΤ
Όμως, τελικά είχε κι άλλα μυστικά να μοιραστεί.
"Διστάζω να σας το αποκαλύψω,
αλλά ο κύριος Μπάτλερ διαπράττει σοβαρές εγκληματικές ενέργειες.
Πουλάει μεγάλες ποσότητες μαριχουάνας,
καθώς και άλλα ναρκωτικά, Xanax και στεροειδή,
που έχουν κατασχεθεί
απ' την ειδική ομάδα της αστυνομίας Κόντρα Κόστα.
Ο επικεφαλής της ομάδας
παίρνει ναρκωτικά απ' τις εφόδους,
τα δίνει στον Κρις να τα διακινήσει
και εκείνος τα δίνει, βασικά, σ' εμένα.
Δεν έχω πουλήσει και δεν θέλω να πουλήσω.
Δεν είμαι έμπορος ναρκωτικών και δεν θέλω καμία σχέση με όλο αυτό".
Είναι μια συγκλονιστική πληροφορία που σε αφήνει εμβρόντητο.
Όλο αυτό ξεκίνησε με μία πρόσκληση
να γράψω ένα ανάλαφρο ρεπορτάζ για μια εκπομπή ριάλιτι.
Και τώρα έχω εμπλακεί
σε μία επικίνδυνη συνωμοσία που αφορά κλεμμένα ναρκωτικά
και διεφθαρμένους μπάτσους που τα διοχετεύουν στην αγορά
αφού πρώτα τα κατέσχεσαν.
Ήταν κάτι πολύ σοβαρό για να το μοιραστώ απλώς με τον Λούκας.
Δεν είχαμε πια να κάνουμε με μια στημένη υπόθεση για ένα ριάλιτι.
Αλλά με σοβαρές εγκληματικές ενέργειες.
Συνέχισα να γράφω στον Καρλ και του είπα "Πρέπει να πας στην αστυνομία".
Αλλά δεν ήξερε ποιον να εμπιστευτεί και ζήτησε τη βοήθειά μου.
Χτύπησε το κινητό
και ήταν ένας δημοσιογράφος, ο Πίτερ Κρουκς.
Άρχισε να μου περιγράφει μια υπόθεση
που αφορούσε ενδεχομένως διεφθαρμένους αστυνομικούς
και είπε πως έπρεπε να μιλήσουμε με κάποιον Καρλ Μαρίνο.
Κανόνισα να συναντηθούμε στην εισαγγελία αργά τη νύχτα.
Και του είπα "Καρλ, πες μου γιατί βρισκόμαστε εδώ".
Άρχισε να μιλάει για τον Κρις Μπάτλερ, διεφθαρμένους μπάτσους,
εμπόρους ναρκωτικών, ένα ριάλιτι,
το Dr. Phil, τον Πίτερ Κρουκς,
τις μαμάδες ντετέκτιβ, μαριχουάνα, μεθαμφεταμίνη.
Ένας χαμός.
Τον διέκοψα και είπα "Στοπ! Μικρή διακοπή".
Κούνησα το κεφάλι.
Είπα "Ίσως έχω γεράσει
και ο εγκέφαλός μου δεν λειτουργεί σαν όλους τους άλλους".
Αρχικά δεν κατάλαβα γρι,
αλλά αυτό άλλαξε.
Μισό κιλό χόρτο τσουπ, πάνω στο τραπέζι.
Ο Καρλ είπε πως του το έδωσε ο Κρις να το πουλήσει
και δεν μπορούσε να αρνηθεί.
Ήταν φανερό πως υπήρχε δόση αλήθειας στην ιστορία του
γιατί είχα μπροστά μου τη μαριχουάνα.
Τότε ήξερα πως με περίμενε δουλειά.
ΡΟΜΠΕΡΤ ΜΠΛΕΜ ΕΙΔΙΚΟΣ ΠΡΑΚΤΟΡΑΣ
Η γνώμη μου για τα ριάλιτι είναι
πως δεν δείχνουν την αλήθεια.
Με ενδιαφέρει κυρίως το true crime.
Θα χρησιμοποιούσαμε τον Καρλ
για να πιάσουμε τον Μπάτλερ και τον διεφθαρμένο αστυνομικό.
Το σχέδιο ήταν να κάνουμε τον Κρις να αναφέρει τα ναρκωτικά.
Συναντηθήκαμε με τον Καρλ και του βάλαμε κοριό.
Νιώθεις άνετα; Όλα εντάξει;
Έχω λίγο άγχος, αλλά κάνουμε μυστικές επιχειρήσεις,
οπότε είναι λίγο παρόμοιο.
Δεν διαφέρει πολύ από αυτά που κάνω με το αφεντικό μου.
Καλώς, ωραία.
-Καλή επιτυχία. -Ευχαριστώ.
Η συσκευή που είχε ο Καρλ
εξέπεμπε στη συχνότητα του ασύρματου
κι έτσι μπορούσα να γυρίσω κανάλι και να ακούσω τι γίνεται.
ΚΡΙΣ: Τι συμβαίνει;
ΚΑΡΛ: Πούλησα το ένα πακέτο.
ΚΡΙΣ: Γιούπι!
ΚΑΡΛ: Και ο τύπος θέλει άλλα τρία πακέτα.
ΚΡΙΣ: Πες του εντάξει.
Μόλις το άκουσα,
ήξερα πως στο τέλος κάποιος θα πήγαινε φυλακή.
Αλλά ελάχιστες υποθέσεις
στην 25χρονη καριέρα μου πήραν τέτοια τροπή.
ΚΡΙΣ: Ο τύπος γνώρισε τη φωνή σου. Δεν ξέρω.
Θέλω να βαρέσω το κεφάλι μου στον τοίχο.
Πρέπει να κάνεις πίσω.
Το κανάλι θα ακυρώσει τη σειρά.
Θα χάσω το σόου, γαμώτο.
Θα κλείσω το γραφείο, δεν θα μου μείνει τίποτα.
Δεν έχω καριέρα.
Δεν μοιάζω με σταρ, δες πώς είμαι.
Σκέφτηκα "Παράξενα πράγματα".
Ενδιαφέρονταν περισσότερο μην καταστρέψει ο Καρλ τη σειρά
παρά για τα ναρκωτικά.
ΚΡΙΣ: Καταλαβαίνω γιατί το έκανες.
Αν ήμουν στη θέση σου,
ίσως έκανα κι εγώ το ίδιο.
Αλλά θα το είχα σκεφτεί λίγο καλύτερα.
Μην τα τινάξεις στον αέρα.
Έτσι στην αρχή, στις πρώτες επιχειρήσεις που κάναμε,
δεν τους το είπαμε, αλλά ερευνούσαμε και τη σειρά
για να δούμε τι συμβαίνει.
Παρατήρησα πολλά περιπολικά.
Το βρήκα παράξενο σε μια τόσο φιλήσυχη πόλη.
Ήταν περίεργο που εμφανιζόταν η αστυνομία στα γυρίσματα.
Κάθονταν και παρακολουθούσαν.
Ένιωθες πως κάτι δεν πήγαινε καλά στην όλη παραγωγή.
Τι στο καλό συμβαίνει;
Ένιωθα πως κρατιόμασταν με το ζόρι να μη διαλυθούμε.
Αλλά υπήρχε μια υπόθεση που μπορούσε να σώσει τη σειρά.
ΑΓΝΟΟΥΜΕΝΗ ΕΦΗΒΗ
Το ζευγάρι είναι βέβαιο πως η έφηβη κόρη τους κινδυνεύει.
Η 15χρονη θεωρείται πως το έσκασε από το σπίτι.
Είχε εξαφανιστεί ένα κορίτσι. Ήταν μια πολύ σημαντική υπόθεση.
Οι γονείς ξύπνησαν μια Δευτέρα κι εκείνη έλειπε
χωρίς να ενημερώσει ή να έχει γίνει κάτι.
Πήρε μόνο το λάπτοπ της, λίγα ρούχα, 20 δολάρια και μια τσάντα.
Βρισκόμασταν λιγάκι σ' ένα σημείο "ή όλα ή τίποτα"
και ο Λούκας είπε "Θα τα καταφέρετε.
Θα τη βρείτε και θα σώσετε τη σειρά".
Ξοδέψαμε πάρα πολλά χρήματα.
Είχαμε ελικόπτερα στον αέρα που προσπαθούσαν να την εντοπίσουν.
Από τηλεοπτική άποψη,
είναι φανταστικό να έχεις πολλά στοιχεία να ακολουθήσεις
και να δείξεις πολλές ιστορίες,
αλλά ο τελικός στόχος είναι
να βρεθεί η κοπέλα και να γυρίσει σπίτι.
Οι γονείς έχουν πει ό,τι γνωρίζουν στην αστυνομία.
Τώρα περιμένουν.
Ξαφνικά δέχομαι ένα τηλεφώνημα.
"Δεν θα το πιστέψεις.
Ο Καρλ βρήκε το κορίτσι".
Μας γάμησε για άλλη μία φορά.
Θυμώσαμε πολύ.
Νόμιζα πως έπρεπε να δώσω ηρεμιστικό σε μία παραγωγό
γιατί ήθελε να τον δολοφονήσει.
Τελικά ο Κρις είχε αναθέσει στον Καρλ
να ψάξει το κορίτσι
πριν το αναλάβουν οι μαμάδες ντετέκτιβ.
Και ο Καρλ συνέχιζε την έρευνα μόνος του.
Πιστεύω πως στόχος του ήταν
να τον τραβήξουν να τη βρίσκει
και να την επιστρέφει στους δικούς της.
Ο Καρλ κάλεσε την αστυνομία, αλλά κράτησε απέξω τις μαμάδες ντετέκτιβ.
Οι παραγωγοί μας είπαν να πάμε σ' ένα μέρος
που πιστεύαμε πως ίσως βρισκόταν η κοπέλα.
Το πρώτο που ήθελα να κάνω ήταν να βρω τον Καρλ
και να του τα πω έξω απ' τα δόντια.
Όταν έφτασα, βρήκα ένα πανδαιμόνιο άνευ προηγουμένου.
Παντού αναβόσβηναν κόκκινα και μπλε φώτα.
Άνθρωποι ούρλιαζαν, το συνεργείο φώναζε
και η κοπέλα δεν ήταν καν εκεί.
Όμως, να σου ο Καρλ στη μέση του χαμού.
Ήταν αποφασισμένος βρέξει χιονίσει
να έχει 15 λεπτά δημοσιότητας.
Σκεφτόμουν πως ήταν απίστευτα εγωιστής,
γιατί γνώριζε πού ήταν η κοπέλα
και δεν το έλεγε για να προσπαθήσει να ωφεληθεί.
Πόσο ηλίθιος είσαι και πιστεύεις πως θα μας κάνουν πέρα
και θα γίνεις ο νέος πρωταγωνιστής;
Ποιος νομίζεις πως είσαι;
Δεν ήθελα να μοιάζουμε με το Real Housewives,
αλλά τελικά γίναμε κάτι πολύ χειρότερο.
Χάος και καβγάδες.
Πώς γίναμε έτσι;
Με πήραν αμέσως απ' το κανάλι σημαίνοντας συναγερμό.
Είχαν επενδύσει εκατοντάδες χιλιάδες δολ. στη σειρά
και ήταν έξαλλοι.
Μας είπαν πως αν στράβωνε κάτι ακόμα,
θα έπεφτε λουκέτο.
ΚΡΙΣ: Τώρα μας ενδιαφέρει η μεθαμφεταμίνη.
Είμαστε έτοιμοι.
Θέλει δείγμα, σωστά;
ΚΑΡΛ: Αν του αρέσει, θα το πάρει σήμερα.
Αμέσως μετά την εξαφανισμένη έφηβη
ακούσαμε τον Κρις να λέει πως πουλούσε 1,5 κιλό μεθαμφεταμίνης.
-Αυτό ήταν το τελειωτικό χτύπημα. -Ξέραμε πως έπρεπε να δοθεί ένα τέλος.
Αυτό που έπρεπε να κάνουμε
ήταν να κανονιστεί συναλλαγή
μεταξύ του διεφθαρμένου μπάτσου, του Κρις και του Καρλ.
Συναντηθήκαμε με τον Καρλ, του βάλαμε κοριό,
του δώσαμε 10.000 δολ. μετρητά
και του είπαμε να πάει στο γραφείο για να δει τον Κρις.
Τι νέα;
Πάμε πίσω να δω το κομπόδεμα.
Τι πολλά που είναι!
Όταν πήρε ο Κρις τα λεφτά κι άρχισε να τα μετράει…
Μισό κιλό, 50 γραμμάρια.
…και έδωσε τη μεθαμφεταμίνη στον Καρλ…
Πρέπει να τα ξεφορτωθώ το συντομότερο.
Εκείνη τη στιγμή τελείωσαν όλα. "Σε τσακώσαμε".
Συμφωνία έκανε ένας ντετέκτιβ
που εμπλέκεται σε σκάνδαλο αστυνομικής διαφθοράς.
Ήταν λάθος σου, Κρις;
Αντιμέτωπος με επταπλές κατηγορίες,
άπειρα ενοχοποιητικά στοιχεία και πιθανά ισόβια,
ο Κρις Μπάτλερ αποφάσισε να κάνει συμφωνία.
Απίστευτο! Τι στο καλό συνέβη;
Ο Κρις συνελήφθη για διακίνηση ναρκωτικών.
Έμεινα κάγκελο.
Ήμουν σπίτι όταν άκουσα πως συνελήφθη ο Κρις Μπάτλερ.
Δεν μπορούσα να το πιστέψω.
Ο Κρις ήταν φίλος μου.
Όταν τον είδα στην τηλεόραση με στολή κρατούμενου,
ήταν θλιβερό και πολύ τρομακτικό.
Τηλεφώνησαν να μου πουν πως συνελήφθη ο Κρις Μπάτλερ
και αυτό ήταν.
Το κανάλι είπε "Δεν γαμιέται! Τελειώσαμε".
Τους μάζεψα όλους στο γραφείο παραγωγής.
Το συνεργείο, τις μαμάδες…
Και τους είπα το νέο.
Έκλαιγα καθ' όλη τη διάρκεια που μιλούσα.
Ένιωθα απαίσια
που τους υπέβαλα σε όλο αυτό…
για το τίποτα.
Ο Κρις και ο Καρλ το στέρησαν από όλους μας.
Έβαλαν πάνω απ' όλα τις προσωπικές τους επιθυμίες
κι αυτό είχε αντίκτυπο σε πάρα πολύ κόσμο.
Ξέρω πως πολλοί θα πουν "Μια σειρά ήταν μόνο".
Αλλά εμείς δουλέψαμε με πάθος
για να πούμε την ιστορία μας και να εμπνεύσουμε άλλες γυναίκες.
Και ξαφνικά πάει. Μας το στέρησαν.
Όταν ακυρώθηκε η σειρά,
έχασα την ευκαιρία που μου δόθηκε να πω την ιστορία μου.
Ήταν ένας ακόμα λόγος για την απογοήτευσή μου
επειδή ανοίχτηκα και μοιράστηκα πάρα πολλά για πρώτη φορά
και ποιος ξέρει ποιον άλλον θα άγγιζα,
αν έβγαινε στο φως η ιστορία μου και τη μοιραζόμουν δημόσια.
Δεν έχει ιδέα τι μου στέρησε.
Κρις, έχεις καμιά ιδέα για ριάλιτι;
Με συγχωρείτε.
ΣΤΙΣ 4 ΜΑΪΟΥ 2012 Ο ΚΡΙΣ ΜΠΑΤΛΕΡ ΔΗΛΩΣΕ ΕΝΟΧΟΣ
ΓΙΑ ΔΙΑΚΙΝΗΣΗ ΝΑΡΚΩΤΙΚΩΝ, ΕΒΚΙΑΣΜΟ, ΛΗΣΤΕΙΑ ΚΑΙ ΠΑΡΑΝΟΜΗ ΠΑΡΑΚΟΛΟΥΘΗΣΗ
ΚΑΤΑΔΙΚΑΣΤΗΚΕ ΣΕ ΟΚΤΩ ΧΡΟΝΙΑ ΦΥΛΑΚΗ
Όταν βγήκαν στο φως τα ενοχοποιητικά στοιχεία για τον Μπάτλερ,
δούλεψα πυρετωδώς όλο το σαββατοκύριακο και έγραψα ένα άρθρο 10.000 λέξεων.
Η ΑΛΗΘΙΝΗ ΙΣΤΟΡΙΑ ΤΟΥ ΔΙΕΦΘΑΡΜΕΝΟΥ ΙΔΙΩΤΙΚΟΥ ΝΤΕΤΕΚΤΙΒ
Το κάλυψαν αμέσως οι ειδήσεις
κι αυτό όπλισε τον Καρλ για να κάνει πάταγο.
Πάντα ήμουν άνθρωπος που ήθελε να βοηθάει τους άλλους.
Δεν ήξερα ακριβώς πώς, τι και πότε.
Εφόσον ήξερα την πηγή των ναρκωτικών, έπρεπε να κάνω κάτι.
Τότε αναφώνησα "Τώρα μάλιστα!
Επιτέλους κατάλαβα!"
Νόμιζα πως ήταν εραστές,
αλλά μετά συνειδητοποίησα πως ο Καρλ κρατούσε στο χέρι τον Κρις
λόγω των παράνομων δραστηριοτήτων.
Κι επιτέλους κατάλαβα.
Παρά τα όσα έκανε ο Καρλ,
ο κόσμος τον έβλεπε σαν ήρωα
επειδή τους κάρφωσε, κατασκόπευσε για την αστυνομία
και αυτή ήταν η στιγμή του.
Αν δεν είχες αναλάβει δράση, ποιος ξέρει πού θα φτάναμε;
Ίσως μιλούσαμε και για φόνο.
Όμως, οι μαμάδες δεχόμασταν επιθέσεις, κοροϊδία και προσβολές.
Θες να πεις πως όλες αυτές ονειρεύονταν να γίνουν σαν τις Καρντάσιαν;
Νομίζω πως όλοι οι εμπλεκόμενοι
ονειρεύονταν πως θα τους έδειχνε κάθε βράδυ το Access Hollywood
και θα έβγαζαν εκατομμύρια.
Οι μαμάδες ντετέκτιβ έφαγαν όλη τη λάσπη
επειδή αυτές ήταν στον τίτλο της εκπομπής.
Δεν ήταν η σειρά του Κρις Μπάτλερ. Ή του Καρλ Μαρίνο.
Ήταν η σειρά τους.
Κι έτσι κάποιοι υπέθεταν
πως οι μαμάδες ντετέκτιβ εμπλέκονταν στην υπόθεση,
κάτι που είναι πέρα για πέρα αναληθές.
Μας αποκαλούσαν απατεώνισσες, βαποράκια κι ένα σωρό άλλα,
χωρίς να μπορούμε ν' απαντήσουμε.
Ενώ τα 15 λεπτά δόξας του Καρλ συνέχιζαν
κι απέκτησε ρόλο σε μία σειρά.
Εδώ υπαστυνόμος Κέντα απ' το Κολοράντο Σπρινγκς.
Ερευνώ μια ανθρωποκτονία…
Έχοντας κάνει πολλά ριάλιτι,
ξέρω πως υπάρχουν κάποιοι άνθρωποι
που έχουν ένα συναισθητικό κενό
στην καρδιά
και πιστεύουν
πως η λατρεία των θαυμαστών θα αναπληρώσει το κενό που νιώθουν.
Και νομίζω πως μάλλον αυτό συνέβη με τον Καρλ.
Κανονικά ελπίζεις
πως αν ένας γνωστός σου παίζει σε επιτυχημένη σειρά,
θα χαρείς γι' αυτόν.
Αλλά ξέροντας πώς τα κατάφερε,
δεν μπορώ να χαρώ.
Ήταν καλός;
Όχι.
Μας κατέστρεψε κι έγινε το κέντρο της προσοχής.
Πέτυχε αυτό που ήθελε.
Δυο λεπτά διάλειμμα. Βγαίνω λίγο έξω. Μείνετε στις θέσεις σας.
-Μη φέρετε μέσα τον Καρλ! -Όχι!
Θα φάει μπουκέτο ο καριόλης!
Υποτιτλισμός: Λιάνα Μεσάικου